ΓΡΑΠΤΗ ΕΡΩΤΗΣΗ E-1552/02

υποβολή: Roberta Angelilli (UEN) προς την Επιτροπή

(3 Ιουνίου 2002)

Θέμα: Προστασία της ιταλικής μουσικής δημιουργίας

Τα τελευταία χρόνια παρατηρείται στην Ευρώπη μεγάλη αύξηση φαινομένων πειρατείας στην αναπαραγωγή μουσικών δίσκων ακτίνας οι οποίοι παραποιούνται σε βιομηχανική κλίμακα. Για παράδειγμα, στην Ιταλία οι δισκογραφικές εταιρίες έχασαν μέσα στο 2001 κέρδη ύψους 9,3 % και η ζημία αυτή φαίνεται ότι ανήλθε κατά τους πρώτους μήνες του 2002 σε ποσοστό της τάξεως του 15 % με 20 %. Εάν οι μεγάλες μουσικές επιτυχίες πουλούσαν, μέχρι πριν από πέντε χρόνια, κατά μέσον όρο 700 με 800 χιλιάδες αντίγραφα, σήμερα οι πωλήσεις δεν ξεπερνούν τις 400 χιλιάδες. Σήμερα, αυτό οφείλεται σε μεγάλο βαθμό τόσο στην ευρύτατη διάδοση των τεχνολογιών αντιγραφήςψηλού ποιοτικού επιπέδου, όσο και στη διάδοση της χρήσεως του Διαδικτύου, όπου μπορεί κανείς να βρει πολλά μουσικά αρχεία, να τα κατεβάσει στονπολογιστή του και να τα αντιγράψει με ευκολία, πρωτίστως σε μορφή Mp3. Πρόκειται για ένα φαινόμενο που βλάπτει πάρα πολύ όχι μόνο τις δισκογραφικές εταιρίες και τους καλλιτέχνες, αλλά και τη δυνατότητα του δισκογραφικού τομέα να προβεί σε επενδύσεις και να δημιουργήσει θέσεις εργασίας. Όπως φαίνεται, παρά τιςφιστάμενες νομοθεσίες των κρατών μελών που προστατεύουν σήμερα τα πνευματικά δικαιώματα, το φαινόμενο αυτό δεν έχει αντιμετωπισθεί αποτελεσματικά.

Λαμβάνονταςπόψη τα ανωτέρω, δύναται η Επιτροπή:

1. να αναφέρει εάνπάρχουν οδηγίες, μελέτες ή έγγραφα σχετικά με την προστασία των πνευματικών δικαιωμάτων γενικότερα ή, πιο συγκεκριμένα, στον τομέα της μουσικής δημιουργίας·

2. να αναφέρει εάνπάρχουν μελέτες ή έγγραφα σχετικά με το φαινόμενο της πειρατείας μέσω του Διαδικτύου·

3. να αναφέρει εάν έχουν προβλεφθεί πρωτοβουλίες από την Επιτροπή για την εναρμόνιση της ευρωπαϊκής νομοθεσίας περί προστασίας των πνευματικών δικαιωμάτων και καταπολέμησης της πειρατείας·

4. να προβεί σε μία γενικότερη αξιολόγηση του φαινομένου αυτού·

Απάντηση του κ. Bolkestein εξ ονόματος της Επιτροπής

(9 Ιουλίου 2002)

1. Η Επιτροπήπενθυμίζει τη διαδικασία διαβούλευσης που ξεκίνησε για το θέμα αυτό μέσω της Πράσινης Βίβλου Η καταπολέμηση της παραποίησης/απομίμησης και της πειρατείας στην εσωτερική αγορά της 15ης Οκτωβρίου(1). Η μουσική πειρατεία ήταν ένα από τα πολλά θέματα που εξετάστηκαν. Η Επιτροπή ενέκρινε στη συνέχεια μια ανακοίνωση το Νοέμβριο του 2000(2), που περιλαμβάνει σειρά πρακτικών μέτρων για την ενίσχυση και τη βελτίωση της καταπολέμησης της πειρατείας στην ευρωπαϊκή εσωτερική αγορά.

2. Στο πλαίσιο του εν λόγω σχεδίου η δράσης, η Επιτροπή ξεκίνησε μια μελέτη για τη μεθοδολογία συλλογής, ανάλυσης και σύγκρισης δεδομένων στην εσωτερική αγορά. Το θέμα αυτό έχει ιδιαίτερη σημασία για την απόκτηση αξιόπιστων στοιχείων που θα επιτρέψουν στους εμπλεκόμενους φορείς, στα κράτη μέλη και στην Επιτροπή να καθορίσουν και να εφαρμόσουν κατάλληλα μέτρα για την καταπολέμηση της παραποίησης και της πειρατείας. Το πεδίο της εν λόγω μελέτης είναι πολύ ευρύ και θα καλύψει θέματα πειρατείας μέσω του Διαδικτύου. Τα πορίσματα της μελέτης αναμένονται τον Ιούλιο του 2002.

3. Η κύρια πρωτοβουλία στο πλαίσιο του εν λόγω σχεδίου δράσης είναι μια πρόταση οδηγίας με στόχο την εναρμόνιση των νομοθεσιών των κρατών μελών σχετικά με τα μέσα επιβολής των δικαιωμάτων πνευματικής ιδιοκτησίας. Εκφράζεται η ελπίδα ότι η πρόταση αυτή θα εγκριθεί από την Επιτροπή κατά το τρέχον έτος. Πέραν της οδηγίας αυτής, η Επιτροπή επιθυμεί ναπενθυμίσει το κοινοτικό κεκτημένο στον τομέα της πνευματικής ιδιοκτησίας και των συγγενικών δικαιωμάτων. Συγκεκριμένα, η οδηγία 2001/29/ΕΚ του Ευρωπαϊκού Κοινοβουλίου και του Συμβουλίου, της 22ας Μαΐου 2001, για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας(3) και η οδηγία 92/100/ΕΟΚ του Συμβουλίου της 19ης Νοεμβρίου 1992 σχετικά με το δικαίωμα εκμίσθωσης, το δικαίωμα δανεισμού και ορισμένα δικαιώματα συγγενικά προς την πνευματική ιδιοκτησία στον τομέα των προϊόντων της διανοίας(4) περιλαμβάνουν ορισμένες διατάξεις που συνιστούν πολύτιμα μέσα για την καταπολέμηση της πειρατείας.

4. Η μουσική πειρατεία αποτελεί θέμα που απασχολεί την Επιτροπή. Η παραποίηση/απομίμηση και η πειρατεία έχουν αρνητικές συνέπειες για τη λειτουργία της εσωτερικής αγοράς, θέτοντας σε κίνδυνο την καινοτομία, τη δημιουργικότητα, την απασχόληση και την ανταγωνιστικότητα. Η Επιτροπή πιστεύει ότι οι πρωτοβουλίες αυτές θα συμβάλουν στην ενίσχυση της καταπολέμησης της μουσικής πειρατείας τόσο γενικά όσο και στο ψηφιακό περιβάλλον.

(1) COM(98)569 final.

(2) COM(2000)789 final.

(3) ΕΕ L 167 της 22.6.2001.

(4) ΕΕ L 346 της 27.11.1992.